Legea adopției, un pas înainte. Vor înfia românii mai mulți copii?
Legea Adopției a fost simplificată pentru a accelera procedura. Copilul nu mai poate sta în sistemul de protecție mai mult de un an. În 2021 s-au făcut 1563 de adopții, cea mai mare cifră de după 1999.
Speranță pentru copiii care au nevoie de căldura și sprijinul unei familii: a fost simplificată procedura de adopție.Cercul rudelor care sunt căutate ca să spună dacă vor sau nu să aibă grijă de copil a fost restrâns, iar dacă nu este posibilă reintegrarea, managerul de caz este obligat să deschidă procedura de adopție.De asemenea, copilul poate intra în plasament familial și în alt județ față de cel în care este înscris. Și familiile adoptatoare vor fi protejate: rudele copilului nu mai pot obține documente și informații precum adresa, veniturile, bunurile deținute în proprietate, starea medicală sau psihologică.Sunt 46.000 de copii în sistemul de protecție a copilului și, în fiecare an, încă 9.000 intră în grija statului.Nu acoperă cele 1563 de adopții de anul trecut, chiar dacă a fost cea mai mare cifră de după 1999. Și, deși în acest moment sunt 6000 de copii care pot fi imediat adoptați, doar 3.000 de familie au dosarele depuse.Adriana și Lucian Prodan au adoptat un băiat și o fată, frați, acum aproape trei ani. Singurul lor regret este că nu au făcut-o mai devreme.